Blinkblaar-wag-’n-bietjie

Die blinkblaar-wag-’n-bietjie (Ziziphus mucronata) is ’n bladwisselende boom wat algemeen in die bosveld en selfs dele van die hoëveld voorkom.

Verspreiding
Dit is inheems aan feitlik die hele Suider-Afrika, met die uitsondering van die Suidwes-Kaap, Suidwes-Botswana, die kusgebiede van Namibië en dié van Mosambiek. Dit is ook in Angola, Benin, Burkina Faso, Burundi, Demokratiese Republiek die Kongo, Djiboeti, Eritrea, Eswatini, Ethiopië, Gambië, Guinee, Jemen, Ivoorkus, Kameroen, Kenia, Madagaskar, Malawi, Mali, Mauritanië, Mosambiek, Namibië, Niger, Nigerië, Rwanda, Saoedi-Arabië, Senegal, Sentraal-Afrikaanse Republiek, Soedan, Somalië, Tanzanië, Togo, Tsjad, Uganda, Zambië en Zimbabwe.

Beskrywing
Die boom is slaphangend en op die jong hout is daar gewoonlik aan weerskante van die blaarsteel ’n paar baie skerp dorings, die een krom en die ander reguit. Die glansende groen blare is kenmerkend en die blaarbasis is simmetries met die blaarrand uiters fyn geskulp. Die boom dra klein, gelerige blomme met 'n deursnee van 6 mm. Die vrugte is tot 1.5 cm in deursnee en hoewel eetbaar is dit nie baie smaaklik nie. Die vlees van die vrugte is dun, droog en melerig. Die boom het baie medisinale gebruike.

Die Blinkblaar-wag-’n-bietjie is as Suid-Afrika se Algemene Boom van die Jaar vir 2017 aangewys, en die boom se FSA-nommer is 447.

Subspesies 
Die boom het twee subspesies:
 Ziziphus mucronata subsp. mucronata
 Ziziphus mucronata subsp. rhodesica R.B.Drumm.

Galery

Sien ook 
 Alfabetiese lys van Suid-Afrikaanse bome

Bronne 
 Algemene gids tot BOME. Keith, Paul & Meg Coates Palgrave. 2000. ISBN 1-86872-527-8
 Plants of the World Online
 REDLIST Sanbi

Verwysings 

Ziziphus
Bome van Afrika
Flora van Angola
Flora van Benin
Flora van Botswana
Flora van Burkina Faso
Flora van Burundi
Flora van die Demokratiese Republiek die Kongo
Flora van Djiboeti
Flora van Eritrea
Flora van Eswatini
Flora van Ethiopië
Flora van Gambië
Flora van Guinee
Flora van Jemen
Flora van Ivoorkus
Flora van Kameroen
Flora van Kenia
Flora van Madagaskar
Flora van Malawi
Flora van Mali
Flora van Mauritanië
Flora van Mosambiek
Flora van Namibië
Flora van Niger
Flora van Nigerië
Flora van Rwanda
Flora van Saoedi-Arabië
Flora van Senegal
Flora van die Sentraal-Afrikaanse Republiek
Flora van Soedan
Flora van Somalië
Flora van Suid-Afrika
Flora van Tanzanië
Flora van Togo
Flora van Tsjad
Flora van Uganda
Flora van Zambië
Flora van Zimbabwe